S-186/2017

Mál þetta, sem þingfest var 2. nóvember sl. og dómtekið fimmtudaginn 16. nóvember sl., er höfðað með ákæru lögreglustjórans á Suðurlandi þann 28. ágúst sl., á hendur H-kk-þgf S-kk-þgf, til heimilis að Ásgarði 22, Reykjavík,

fyrir umferðarlagabrot

með því að hafa, fimmtudaginn 15. júní 2017, ekið bifreiðinni [...] austur Suðurlandsveg við Kögunarhól í Sveitarfélaginu Ölfusi, óhæfur til að stjórna bifreiðinni örugglega vegna áhrifa amfetamíns, tetrahýdrókannabínóls og tetrahýdrókannabínólsýru.

Telst brot ákærða varða við 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.

Ákærði kom fyrir dóminn þann 16. nóvember sl., ásamt B-kk-þgf J-kk-þgf hrl., sem skipaður hafði verið verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu, kemur fram að amfetamín og tetrahýdrókannabínólsýra hafi fundist í þvagi ákærða. Þá hafi í blóði hans mælst amfetamín 285 ng/ml og tetrahýdrókannabínól 5,9 ng/ml. Um málavexti að öðru leyti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði tíu sinnum áður sætt refsingu, þar af þrisvar sinnum vegna aksturs undir áhrifum áfengis eða fíkniefna. Þann 26. febrúar 2009, var ákærða gerð sekt vegna fíkniefnaaksturs. Þann 30. apríl sama ár var ákærða gerður hegningarauki við framangreinda refsingu og honum gerð sekt vegna ölvunaraksturs. Þann 7. desember 2012, var ákærði meðal annars fundinn sekur um akstur undir áhrifum fíkniefna og honum gert að sæta fangelsi í fjóra mánuði, en fullnustu refsingarinnar var frestað skilorðsbundið til tveggja ára. Auk framangreinds hefur ákærði sætt refsingu vegna fíkniefnalagabrota, vopnalagabrota og hegningarlagabrota, en ekki þykir þörf á að rekja sakaferils hans frekar.

Refsing ákærða er að virtum sakaferli hans hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna.

Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærða ökurétti ævilangt.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar. Samkvæmt yfirliti lögreglu nam kostnaður af rannsókn málsins samtals 164.512 kr. Þá skal ákærði greiða þóknun skipaðs verjanda síns, sem er hæfilega ákveðin 168.640 kr. að teknu tilliti til virðisaukaskatts, sem og ferðakostnað verjanda sem nemur 26.400 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, H-kk-nf S-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði sakarkostnað samtals, 359.552 krónur, þar af þóknun skipaðs verjanda, B-kk-ef J-kk-ef hrl., 168.640 krónur, að teknu tilliti til virðisaukaskatts og ferðakostnað verjanda, 26.400 krónur.

S-kvk-nf I-kvk-nf.